Asezdey n umur ameqran n yimusnawen n yidles deg Tizi Uzzu, iɛawen-iten i wakken ad d-jabin deg useggas n 1979 yiwen n wagens aseddawan, anect-agi i yeǧǧan amussu ad yimɣur, ad yennerni ukufet-is. Ɣas ulama taseddawit n Tizi Uzzu tesɛa azal d ameqran deg waṭas n tdurtin, tella d ajgagu neɣ d asalas alemmas i umussu-agi, lamaɛna ur telli ara d tadelsant. Amur ameqran n yimezdaɣ n temnaḍt n Leqbayel, ḥulfan ula d nutni teɛna-ten temsalt n usuter n tmaziɣt, ttekkan deg useḥbiber, ḥudden fell-as s wayen akk i zemren, krentd tmesbaniyin deg tmurt n Lezzayer timziregt, di leɛmer ḍrant-d am tikelt-nni, mseḍfarent-d ta deffir t-a acḥal d ddurt deg TiziUzzu, Bgayet, deg temdinin timecṭaḥ, (Miceli, Larebɛa n At